दिल्ली के रामलीला मैदान में समाजसेवी अण्णा हज़ारे का अनशन जारी है. आज अनशन का दूसरा दिन है. अण्णा किसानों को उनकी फसल का उचित मूल्य दिलाने, सशक्त लोकपाल बिल लाने समेत कई मुद्दों को लेकर अनशन कर रहे हैं. लंबे समय से अण्णा केंद्र सरकार से स्वतंत्र कृषि मूल्य आयोग बनाने की मांग कर रहे हैं. अब इसी मांग को लेकर अण्णा अपने सैकड़ों समर्थकों के साथ रामलीला मैदान में हैं. आज इस आंदोलन से गुजरात के पाटीदार नेता हार्दिक पटेल जुड़ रहे हैं. हार्दिक रामलीला मैदान में अण्णा के मंच पर पहुंचेंगे.